Document ID: 31995D0099

31995D0099
L 076/16
JURNALUL OFÍCIAL AL UNIUNII EUROPENE
DECIZIA COMISIEI
din 27 martie 1995
de modificare a Deciziei 93/195/CEE privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar
(95/99/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 19 punctul (ii),
întrucât, în conformitate cu Decizia 93/195/CEE a Comisiei (2), astfel cum a fost modificată ultima dată prin Decizia 94/561/CE (3), reintroducerea cailor înregistrați pentru curse, competiții și manifestări culturale după exportul temporar se limitează la caii care s-au aflat mai puțin de treizeci de zile într-o țară terță;
întrucât, pentru a facilita participarea cailor originari din Comunitate la Jocurile Olimpice de la Atlanta (Statele Unite ale Americii) din 1996, precum și la probele pregătitoare, perioada de ședere trebuie prelungită la mai puțin de nouăzeci de zile;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 93/195/CEE se modifică după cum urmează:
1.
La articolul 1 se adaugă următoarea liniuță:
„-
în ceea ce privește caii care au participat la Jocurile Olimpice de la Atlanta în 1996, precum și la probele pregătitoare prevăzute pentru august 1995 la Atlanta, respectă cerințele prevăzute de certificatul de sănătate în conformitate cu modelul din anexa III.”
2.
Se adaugă următoarea anexă:
„ANEXA III
Articolul 2
Prezenta decizie se adresează statelor membre.
Adoptată la Bruxelles, 27 martie 1995.

Labels: 0
3
6